DOM ZA STARIJE OSOBE „MALI KARTEC“ KRK

Broj: 203 /2023

Krk, 01.03.2023.godine

Na temelju članka 4. stavka 2. Pravilnika o radu Doma „Mali Kartec“, raspisuje se

**NATJEČAJ**

**za prijam radnika u radni odnos na neodređeno vrijeme, za radna mjesta:**

**GLAVNA MEDICINSKA SESTRA/TEHNIČAR – VODITELJ ZDRAVSTVENE NJEGE**

**NATJEČAJ TRAJE OD 01.03.2023. do 31.03.2023. godine**

* 1 izvršitelja za rad u Domu (lokacija Krk).

Uvjeti:

* završen sveučilišnidiplomsk**i** studij sestrinstva (s time izjednačen VSS medicinska sestra)
* odobrenje za samostalni rad izdano od nadležne komore (važeća licenca),
* vozačka dozvola B kategorije
* poznavanje rada na računalu

potrebno radno iskustvo u struci: 1 godina

Uz vlastoručno potpisanu prijavu na natječaj kandidati trebaju priložiti:

diplomu (kao dokaz o stečenom akademskom zvanju i akademskom stupnju),

odobrenje za samostalan rad izdano od nadležne komore (važeća licenca),

potvrdu ili uvjerenje poslodavca o ostvarenom radnom stažu na polovima akademskog zvanja i akademskog stupnja ( kao dokaz da kandidat ima najmanje 1 godinu radnog staža u propisanom akademskom zvanju i akademskom stupnju),

* životopis (vlastoručno potpisan),

elektronički zapis Hrvatskog zavoda za mirovinsko osiguranje, sa sadržajem sukladnim članku 2. Pravilnika o elektroničkom zapisu podataka iz područja radnih odnosa (kao dokaz ostvarenog radnog staža kandidata).

Napomena: dokaz da kod pojedinog kandidata ne postoji zapreka iz članka 213. stavka 1. Zakona o socijalnoj skrbi pribavit će po službenoj dužnosti poslodavac.

Glavna medicinska sestra/tehničar – voditelj zdravstvene njege obavlja slijedeće poslove:

1. organizira,upravlja i koordinira radom svih radnika mu Odjelu njege i brige o zdravlju Doma;

2. odgovorna je za provođenje zdravstvene njege korisnika;

3. vodi i koordinira primjenu procesa zdravstvene njege po naputcima nadležne komore;

4. procjenjuje uspješnost provođenja zdravstvene njege, vodi propisanu dokumentaciju i vrši nadzopr nad sestrinskom dokumentacijom;

5. kontrolira poštivanje dostojanstva korisnika i drugih osoba;

6. odgovorna je za poštivanje higijenskih standarda i protokola svih radnika na razini Odjela njege, posebno u stacionaru;

7. skrbi o redovitoj naplati pruženih usluga korisnicima Doma;

8. surađuje s radnicima Dislocirane jedinice Rab, socijalnim radnikom, stručnim suradnikom terapeutom;

9. koordinira i surađuje s ljekarnama radi nabave lijekova;

10.surađuje s izabranim liječnikom opće medicine;

11.vrši kontrolu rada medicinskih sestara, fizioterapeuta i njegovateljica;

12.surađuje i pruža stručnu pomoć u svakodnevnom radu.

Osobe koje prema posebnim propisima ostvaruju pravo prednosti, moraju se u prijavi pozvati na to pravo i imaju prednost u odnosu na ostale kandidate samo pod jednakim uvjetima.

Sukladno Zakonu o hrvatskim braniteljima iz Domovinskog rata i članovima njihovih obitelji („Narodne novine“ broj 121/17), pozivaju se osobe iz članka 102. stavak 1. – 3. Zakona da uz prijavu na natječaj dostave dokaze iz članka 103. stavak 1. Zakona. Poveznica na internetsku stranicu Ministarstva hrvatskih branitelja: <https://branitelji.gov.hr/zaposljavanje-843/843>.

Prijave na natječaj s pripadajućom dokumentacijom za gore navedena radna mjesta podnose se na adresu: Dom za starije osobe „Mali Kartec“ Krk, L. Bolmarčića 1, 51500 Krk, s naznakom „natječaj za glavnu medicinsku sestru/tehničar“ ne otvaraj,

Rok prijave na natječaj teče četrnaest (14) dana od dana objave natječaja u „Narodnim novinama“.

Nepravodobne i nepotpune prijave neće se razmatrati.

Kandidati mogu dokaze o ispunjavanju natječajnih uvjeta dostaviti u obliku neovjerenih preslika, a poslodavac može naknadno tražiti dostavu originala na uvid.

Poslodavac može, po vlastitom izboru, s pojedinim ili svim kandidatima koji ispunjavaju natječajne uvjete obaviti razgovor. U slučaju da se pozvani kandidat ne odazove na razgovor, smatrat će se da je odustao od svoje prijave, a sa istom će se postupati kao da nije niti podnesena.

Kandidati će biti obaviješteni o izboru u roku od 30 dana od isteka roka za podnošenje prijava, dostavom obavijesti o izboru svim kandidatima.

Vezano uz zaštitu osobnih podataka, poslodavac ovim obavještava sve kandidate da će njihove osobne podatke (ime i prezime, OIB i adresu) koristiti isključivo u svrhu provedbe natječaja (tj. dostave obavijesti o izboru kandidata s kojim će se zasnovati radni odnos). Smatrat će se da je kandidat podnošenjem prijave na natječaj dao privolu za raspolaganje njegovim osobnim podacima na navedeni način i u navedenu svrhu.

Izrazi koji se koriste u ovom Natječaju, a imaju rodno značenje, koriste se neutralno i odnose se jednako na muški i ženski rod.

Dom „Mali Kartec“ Krk